યુરોપિયન સ્‍પેસ એજન્‍સીના જણાવ્‍યા અનુસાર જે ઘર આ એજન્‍સી બનાવશે તેના માટે પૃથ્‍વી પરથી પહેલાં એક મજબૂત પ્રકારનો ફુગ્‍ગો, રોવર અને થ્રીડી પ્રિન્‍ટર લઇ જવામાં આવશે. ફુગ્‍ગાને ચંદ્ર પર પહોંચાડી તેમાં સાથે રહેલ મશીન દ્વારા હવા ભરવામાં આવશે. બાદમાં રોવર દ્વારા તેના પર માટી નાખવામાં આવશે, રોવર જેવી ફુગ્‍ગા પર માટી નાખશે કે તુરત જ થ્રીડી પ્રિન્‍ટર માટીને પ્રિન્‍ટ કરવાનું શરૂ કરી દેશે, આમ આખું મકાન થ્રીડી પ્રિન્‍ટરની મદદથી તૈયાર કરવામાં આવશે.